O‘zbekistonning Dohadagi elchixonasi xodimlari Qatarning Elegancia Healthcare kompaniyasi tijorat ishlari bo‘yicha bosh direktori Desmond Donelli bilan muzokara o‘tkazdi. Foto: Dunyo AA «Dunyo» xabariga ko‘ra, muloqot chog‘ida Qatarning mazkur kompaniyasi ishtirokida mamlakatda sog‘liqni saqlash sohasida loyihalarni amalga oshirish masalalari muhokama qilindi. Elegancia Healthcare kompaniyasining The View Hospital, Military Medical City va Hopital Algero Qatari Alleman klinikalarida o‘zbekistonlik ingliz tilida erkin so‘zlasha oladigan shifokor va hamshiralarni ishga qabul qilish bo‘yicha kelishuvga erishildi. Shuningdek, Qatar tomoni yangi loyihani amalga oshirishning dastlabki bosqichida Elegancia Healthcare kompaniyasiga to‘rt nafar o‘zbek mutaxassislari ishga qabul qilinishini ta’kidladi.